b"\n_START_ARTICLE_\nMas Mart\xc3\xad (Massanes)\n_START_SECTION_\nDescripci\xc3\xb3\n_START_PARAGRAPH_\nMasia a\xc3\xafllada, en estat ru\xc3\xafn\xc3\xb3s, situada als afores del nucli urb\xc3\xa0 de Massanes, en el Barri Marqu\xc3\xa8s. L'edifici, de planta rectangular, consta de planta baixa, pis i golfes, i estava cobert per una teulada desigual a tres nivells i vessants (la teulada s'ha ensorrat)._NEWLINE_Totes les obertures s\xc3\xb3n en arc pla, excepte dos petits ulls de bou que flanquegen l'obertura central de les golfes. Davant la fa\xc3\xa7ana, hi ha un porxo amb terrat, al que s'hi accedia des del pis.\n_START_SECTION_\nHist\xc3\xb2ria\n_START_PARAGRAPH_\nMalgrat l'origen medieval, l'edifici pat\xc3\xad nombroses modificacions que alteraren la seva estructura aix\xc3\xad que el conjunt es pot datar entre els segles XVIII i XIX. La casa fou resid\xc3\xa8ncia del general Elogio durant la Guerra del FRanc\xc3\xa8s el 1809."